Diari Oficial de la Generalitat Valenciana


Sumari del DOGV 3179, del 09-02-1998 (1998/810)

Suspensió de l'atorgament de llicències de parcel·lació, edificació, demolició i d'activitat per a la implantació d'usos i activitats en l'àmbit de planejament de desenvolupament M-4 (i el seu entorn pròxim), Cabanyal-Canyamelar.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/810


Organisme emissor
:   Ajuntament de València

Tipus de document
:   Anunci

Suspensió de l'atorgament de llicències de parcel·lació, edificació, demolició i d'activitat per a la implantació d'usos i activitats en l'àmbit de planejament de desenvolupament M-4 (i el seu entorn pròxim), Cabanyal-Canyamelar. [1998/M810]
  
Per la Resolució d'Alcaldia U-85, de 26 de gener de 1998, s'ha disposat el següent:
  
Vist l'acord de la Comissió de Govern, de 24 d'octubre de 1997, pel qual s'encarregava a Aumsa la redacció del Pla de Reforma Interior del Conjunt Històric Protegit del Cabanyal-Canyamelar (codi M-4), en desenvolupament del Pla General d'Ordenació Urbana de València i el Catàleg d'Edificis d'Interés Arquitectònic, vist l'informe del cap del Servei de Planejament, de data 14 de gener d'enguany, i amb el dictamen de la Comissió Informativa d'Urbanisme, de conformitat amb els articles 57.1 de la Llei 6/1994, Reguladora de l'Activitat Urbanística i els articles 102-1 del Text Refòs de la Llei del Sòl i 117 del Reglament de Planejament, aquesta Alcaldia, en virtut de la delegació conferida per la Resolució número 3.081, de 10 de juliol de 1995, resol:
  
Primer
  
Suspendre l'atorgament de llicències de parcel·lació, edificació, demolició i d'activitat per a la implantació d'usos i activitats en l'àmbit de planejament de desenvolupament M-4 (i en el seu entorn pròxim), Cabanyal-Canyamelar, del PGOU de València, en les árees delimitades en el plànol adjunt, i en els termes de l'informe tècnic de data 14 de gener d'enguany, segellats pel Servei de Planejament, i que formen part integrant de la present resolució, per raó d'estudi de la formulació del Pla de Reforma Interior i Catàleg d'Edificis d'Interés Arquitectònic en el dit àmbit.
  
Segon
  
Publicar la present resolució en el Diari Oficial de la Generalitat Valenciana i en un diari no oficial d'àmplia difusió.
  
Contra l'acord transcrit anteriorment, que és definitiu en via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des del dia següent al de la publicació en el Diari Oficial de la Generalitat Valenciana.
  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu municipal autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercir qualsevol altre recurs o acció que s'estime procedent.
  
València, 26 de gener de 1998.- El secretari general, p. d.
  
Annex tècnic:
  
Suspensió de llicències en l'àmbit M-4 (i entorn pròxim) del Pla General d'Ordenació Urbana de València com a conseqüència dels estudis preparatoris per a la redacció del Pla de Reforma Interior del Cabanyal-Canyamelar.
  
Es delimiten tres àrees de suspensió de llicències, els àmbits de les quals s'indiquen en plànol adjunt:
  
Àrea número 1:
  
En l'àrea número 1, que se situa en l'àmbit M-4, queden suspeses les llicències tret que hi haja compatibilitat en les determinacions principals (alineacions, règim d'altures, grau de protecció, règim d'usos, etc ...), entre el que disposa el règim transitori del PGOU per a l'àmbit M-4 i les previsions de l'avanç del Pla de Reforma Interior en totes les seues alternatives.
  
Àrees número 2 i 3:
  
En les àrees número 2 i 3 queden suspeses les llicències en qualsevol cas. L'àrea número 2 se situa en l'àmbit M-4 i l'àrea número 3 se situa fora de l'àmbit M-4. La suspensió de llicències en l'àrea número 3 (fora de l'àmbit M-4) es considera necessària ja que en les previsions de l'avanç de planejament es tenen en compte intervencions de connexió del Pla de Reforma Interior del Cabanyal amb el seu entorn més pròxim.